text:
MBIRI YA MOYO WANGA
Ndadalitsidwa “M’nthawi Yabwino ndi M’nthawi Yovuta”
NDINABADWA mu March 1930 m’mudzi mwa a Namkumba pafupi ndi mzinda wa Lilongwe ku Malawi. Ndinkakhala ndi achibale komanso anzanga amene ankatumikira Yehova mokhulupirika. Mu 1942, ndinadzipereka kwa Yehova ndipo ndinabatizidwa mumtsinje winawake. Kwa zaka 70, ndakhala ndikutsatira zimene Paulo anauza Timoteyo zakuti: “Lalikira mawu. Lalikira modzipereka, m’nthawi yabwino ndi m’nthawi yovuta.”—2 Tim. 4:2.
Mu 1948, M’bale Nathan H. Knorr ndi Milton G. Henschel anabwera ku Malawi ndipo izi zinandilimbikitsa kuti ndiyambe utumiki wa nthawi zonse. Ndimakumbukira mfundo zolimbikitsa zimene abale ochokera kulikulu lathuwa ananena. Anthu okwana 6,000 anaimirira pamalo ena amatope n’kumamvetsera nkhani imene M’bale Knorr anakamba. Nkhaniyo inali yonena za Mfumu imene idzalamulire anthu onse.
Pa nthawi ina ndinakumana ndi mlongo wokongola kwambiri dzina lake Lidasi. Iye anabadwiranso m’banja la Mboni ndipo ndinasangalala kumva kuti nayenso amafuna utumiki wa nthawi zonse. Tinakwatirana mu 1950 ndipo pofika mu 1953, tinali ndi ana awiri. Ngakhale kuti kulera anawa inali ntchito yaikulu, tinaganiza zoti ndiyambe upainiya wokhazikika. Patangopita zaka ziwiri ndinapemphedwa kukatumikira monga mpainiya wapadera.
Kenako ndinapemphedwa kuti ndikhale woyang’anira dera. Lidasi ankandithandiza kwambiri moti ndinkakwanitsa kusamalira banja langa bwinobwino uku ndikutumikira. * Koma tinkafunitsitsa kuti tonse tizichita utumiki wa nthawi zonse. Tinasintha bwinobwino zinthu pamoyo wathu ndipo titagwirizana zochita ndi ana athu, Lidasi anayambanso utumiki wa nthawi zonse mu 1960.
Imeneyi inali nthawi yabwino ndipo tinkasangalala kwambiri kutumikira abale ndi alongo m’mipingo yosiyanasiyana. Tinkayendera mipingo yambiri kuchokera kuphiri la Mulanje kufika kunyanja ya Malawi. Ofalitsa ndiponso mipingo inkawonjezeka kwambiri m’dera lathu.
Mu 1962, tinasangalala kwambiri kupezeka pa Msonkhano Wachigawo wakuti “Atumiki Olimba Mtima.” Msonkhanowu unachitika pa nthawi yake chifukwa pasanapite nthawi yaitali mavuto anayamba. Mu 1963, M’bale Henschel anafikanso ndipo anachititsa msonkhano pafupi ndi mzinda wa Blantyre. Pa msonkhanowu panali anthu okwana 10,000 ndipo unatilimbikitsanso pokonzekera mavuto.
NTHAWI YOVUTA INAFIKA
Mu 1964, a Mboni za Yehova anakumana ndi mavuto aakulu chifukwa chosalowerera ndale. Zimenezi zinachititsa kuti Nyumba za Ufumu zoposa 100 ndiponso nyumba za abale zoposa 1,000 ziwonongedwe. Koma ife tinapitirizabe ntchito yoyendera dera mpaka mu 1967 pamene boma la Malawi linaletsa ntchito ya Mboni za Yehova. Ofesi ya nthambi ku Blantyre inalandidwa ndipo amishonale anathamangitsidwa. Ine ndi Lidasi pamodzi ndi abale ambiri tinamangidwa. Titamasulidwa tinapitirizabe kugwira ntchito yoyendera dera mobisa.
Tsiku lina mu October 1972, kagulu ka mayufi pafupifupi 100, anabwera kunyumba kwathu. Koma mmodzi wa mayufiwo anathamanga kudzandiuza kuti ndibisale chifukwa gululo linkabwera kuti lidzandiphe. Nthawi yomweyo ndinauza mkazi wanga ndi ana kuti akabisale m’nthochi zimene zinali chapafupi. Ine ndinathamanga n’kukakwera mumtengo wa mango ndipo ndili mumtengomo ndinaona nyumba yathu ikuwotchedwa.
A Mboni za Yehova ambiri anathawa m’dzikoli. Ine pamodzi ndi mkazi komanso ana anga tinakhala kumsasa wa kumadzulo kwa dziko la Mozambique mpaka mu June 1974. Pa nthawiyi ine ndi Lidasi tinapemphedwa kuti tizichita upainiya wapadera ku Dómue chakumalire ndi dziko la Malawi. Tinachita utumikiwu mpaka mu 1975, pamene dziko la Mozambique linalandira ufulu wodzilamulira. Ndiyeno a Mboni za Yehova onse anakakamizidwa kubwerera ku Malawi.
Nditafika ku Malawi, ndinapatsidwa ntchito yoyang’anira mipingo ya mumzinda wa Lilongwe. Ngakhale kuti tinkazunzidwa ndiponso kukumana ndi mavuto ambiri, chiwerengero cha ofalitsa chinkawonjezeka.
YEHOVA ANATITHANDIZA
Tsiku lina titafika m’mudzi wina tinapeza anthu akuchita msonkhano wachipani. Anthu ena atazindikira kuti ndife a Mboni anatitenga n’kutikhazika pamene panali a Young Pioneer. Apa tinadziwiratu kuti zavuta ndipo tinapempha Yehova kuti atithandize komanso kutitsogolera. Msonkhanowo utatha anayamba kutimenya. Kenako mayi wina wachikulire anabwera mwamsanga uku akufuula kuti: “Inu tawasiyeni amenewo! Tawasiyeni azipita! Simukudziwa kuti uyu ndi mwana wa mchimwene wanga?” Ndiyeno munthu amene ankachititsa msonkhanowo analamula kuti: “Asiyeni azipita!” Tinadabwa ndi zimene mayiyo anachita chifukwa sanali wachibale wathu. Tikuganiza kuti inali njira imene Yehova anayankhira pemphero lathu.
Mu 1981, tinakumananso ndi a Young Pioneer. Anatilanda njinga zathu, zikwama, makatoni a mabuku komanso mafaelo a dera. Tinathawira kwa mkulu wina m’deralo ndipo tinapempha Yehova kuti atithandize. Tinkaopa kuti zinthu zivuta kwambiri akaona zimene zinali m’mafaelowo. Koma ataona mafaelowo anapeza kuti muli makalata anga ochokera m’madera osiyanasiyana a m’Malawi. Iwo anachita mantha kwambiri poganiza kuti ndine munthu waudindo m’boma. Nthawi yomweyo anabwera kudzabweza zinthu zonse moti palibe chimene chinasowa.
Tsiku lina tinapulumukanso pamene tinkawoloka mtsinje pa boti. Mwini wa botilo anali tcheyamani wa chipani ndipo anayamba kufunsa aliyense kuti aonetse khadi lake. Atatsala pang’ono kutipeza anazindikira zoti m’botilo munali wakuba wina amene a boma ankamufufuza. Apa tsopano nkhani yofufuza makadi ija inatha n’kuyamba kulimbana ndi wakubayo. Tinaonanso kuti Yehova watithandiza kwambiri.
NDINAMANGIDWA
Tsiku lina mu February 1984, ndinanyamuka kupita ku Lilongwe kukapereka malipoti oti apite kunthambi ya ku Zambia. Ndiyeno ndinakumana ndi wapolisi amene anayamba kufufuza zimene ndinatenga m’chikwama. Atapeza mabuku athu anandigwira n’kupita nane kupolisi. Titafika anayamba kundimenya kenako anandimanga n’kundiika m’chipinda chimene munali akuba.
Tsiku lotsatira mkulu wa apolisi ananditengera m’chipinda china. Titafika m’chipindacho analemba papepala kuti: “Ine Trophim R.Nsomba ndikufuna kuti ndimasulidwe choncho ndasiya kukhala wa Mboni za Yehova.” Ndiyeno anandiuza kuti ndisainire. Ndinakana kusaina ndipo ndinamuuza kuti: “Sindingasiye kukhala wa Mboni ndipo ndine wokonzeka kumangidwa ngakhalenso kuphedwa.” Nditatero anakwiya kwambiri n’kumenya tebulo moti wapolisi wina anadzidzimuka n’kubwera kuti aone chimene chikuchitika. Mkulu wa apolisiwo anati: “Eti uyu akukana kusaina chikalata chonena kuti wasiya kukhala wa Mboni. Tiyeni timusainitse chikalata chonena kuti ndi wa Mboni za Yehova ndipo timutumize kupolisi ya ku Lilongwe.” Nthawi yonseyi mkazi wanga sankadziwa zimene zikuchitika. Patapita masiku 4, abale ena anamuuza zoti ndili kupolisi.
Kupolisiko sankandizunza ayi. Mkulu wa apolisi anabwera n’kunena kuti: “Eni mpunga uwu mudye. Inu akumangani chifukwa cha Mawu a Mulungu pomwe enawa amangidwa chifukwa choti ndi mbava.” Kenako ndinatumizidwa kundende ya Kachere ndipo ndinakhalako miyezi 5.
Msilikali wina anasangalala kwambiri atandiona ndipo ankafuna kuti ndikhale “m’busa” wa kundendeko. Anachotsa paudindo m’busa amene analiko n’kumuuza kuti: “Sindikufuna kuti uzilalikiranso muno. Iwe si unamangidwa chifukwa choti unaba kutchalitchi kwanu?” Choncho anandiuza kuti ndiziphunzitsa Baibulo mlungu uliwonse pa msonkhano wa akaidi.
Koma kenako zinthu zinavuta. Asilikali a kundendeko anandipanikiza kuti nditchule chiwerengero cha Mboni m’Malawi. Nditakana kutchula anandimenya koopsa mpaka ndinakomoka. Tsiku lina anandipanikizanso kuti nditchule kumene kuli likulu lathu. Poyankha ndinawauza kuti: “Aa funso limeneli ndi losavuta. Ndikuuzani.” Nditatero apolisiwo anasangalala n’kutchera zojambulira mawu. Ndiye ndinawauza kuti likulu la Mboni za Yehova latchulidwa m’Baibulo. Nditatero anadabwa n’kufunsa kuti: “Alemba pati m’Baibulomo?”
Ndinayankha kuti: “Pa Yesaya 43:12.” Iwo anatsegula Baibulo n’kuyamba kuwerenga kuti: “Choncho inuyo ndinu mboni zanga, ndipo ine ndine Mulungu,” akutero Yehova.” Anawerenga vesili katatu kenako n’kundifunsa kuti: “Iwe! Ukunena bwanji kuti likulu la Mboni za Yehova lili m’Baibulo osati ku America?” Ndinawayankha kuti: “A Mboni za Yehova amene ali ku America amanenanso kuti likulu lawo lili pa lemba lomweli.” Ataona kuti sindikuwayankha bwino ananditumiza kundende ya ku Dzaleka.
MULUNGU ANATIDALITSA PA NTHAWI YOVUTA
Mu July 1984, ndinatumizidwa kundende ya Dzaleka kumene kunalinso a Mboni ena 81. Kundendeko akaidi 300 ankagona pansi m’chipinda chimodzi mopanikizana. Kenako a Mbonife tinkagawana m’timagulu kuti tizikambirana malemba tsiku lililonse. Tinkachita kuuzana lemba lomwe tidzakambirane tsiku lotsatira. Zimenezi zinkatilimbikitsa.
Patapita nthawi msilikali wa kundendeko anatisiyanitsa ndi akaidi ena. Tsiku lina msilikali wotilondera anatiuza kuti: “Bomatu silidana nanu koma likukusungani m’ndende muno kuopera kuti mungaphedwe ndi a Young Pioneer. Paja inunso mumalalikira za nkhondo imene ikubwera ndiye boma likuopa kuti asilikali ake angadzaphedwe.”
Mu October 1984, tonse amene tinali kundendeko tinaitanidwa kukhoti ndipo tinaweruzidwa kuti tikhale m’ndende zaka ziwiri. Pa nthawiyi tinaikidwanso m’ndende ndi anthu oti si a Mboni. Koma msilikali wa kundendeko analengeza kuti: “A Mboni za Yehova sasuta fodya. Chonde amene mukuwalondera musawavutitse kuti akupatseni fodya kapena kuwatuma kuti akapale moto woti muyatsire fodya. Amenewatu ndi anthu Mulungu. Muziwapatsa chakudya kawiri patsiku. Iwo sanamangidwe chifukwa cha kuba, koma chifukwa cha zimene amakhulupirira m’Baibulo.”
Chifukwa cha makhalidwe athu abwino zinthu zinkatiyendera ndithu kundendeko. Nthawi zina usiku kapena kukamagwa mvula, akaidi sankaloledwa kutuluka. Koma ife tinkaloledwa kutuluka chifukwa amadziwa kuti sitingathawe. Tinkayesetsa kuchita zinthu zabwino. Nthawi ina tikulima kumunda, msilikali wotilondera anadwala ndipo tinamunyamula kupita naye kuchipatala chakundendeko. Tinadalitsidwa kwambiri chifukwa chosonyeza makhalidwe abwino ndipo zimenezi zinachititsa kuti Yehova atamandike.—1 Pet. 2:12. *
NTHAWI YABWINO INAFIKANSO
Pa May 11, 1985, ndinatulutsidwa m’ndende ya Dzaleka. Ndinasangalala kwambiri kukumananso ndi banja langa. Timathokoza Yehova chifukwa chotithandiza kukhalabe okhulupirika pa nthawi yovutayo. Tikaganizira zimenezi, timamva ngati mmene mtumwi Paulo ankamvera pamene anati: “Abale, sitikufuna kuti mukhale osadziwa za masautso amene tinakumana nawo . . . moti tinalibenso chiyembekezo choti tikhala ndi moyo. Ngakhalenso m’mitima mwathu, tinali kumva ngati talandira chiweruzo cha imfa. Zinatero kuti tisakhale ndi chikhulupiriro mwa ife tokha, koma mwa Mulungu amene amaukitsa akufa. Iye anatipulumutsadi ku chinthu choopsa, ndicho imfa, ndipo adzatipulumutsabe.”—2 Akor. 1:8-10.
Kunena zoona, nthawi zina tinkaganiza kuti tifa basi. Koma tinkapempha Yehova kuti atithandize kukhala olimba mtima, anzeru ndiponso odzichepetsa kuti tipitirize kulemekeza dzina lake.
Yehova watithandiza kuti timutumikire m’nthawi zovuta ndiponso zabwino. Tsopano tikusangalala kwambiri kuona ofesi ya nthambi imene inamangidwa ku Lilongwe ndipo inatha m’chaka cha 2000. Tikusangalalanso kuona Nyumba za Ufumu zatsopano zoposa 1000. Yehova watidalitsa kwambiri ndipo ine ndi mkazi wanga Lidasi timangomva ngati tikulota. *
^ ndime 7 Masiku ano, abale amene ali ndi ana aang’ono saloledwa kukhala oyang’anira madera.
^ ndime 30 Kuti mudziwe zokhudza mavuto amene a Mboni za Yehova anakumana nawo ku Malawi, onani Buku Lapachaka la Mboni za Yehova la 1999, masamba 171 mpaka 223.
^ ndime 34 M’bale Nsomba anamwalira nkhaniyi ikulembedwa ndipo anamwalira ali ndi zaka 83.


c: text/html

text: 15 M’chaka cha 27 cha Yerobowamu mfumu ya Isiraeli, Azariya*+ mwana wa Amaziya+ mfumu ya Yuda anakhala mfumu.2 Azariya anayamba kulamulira ali ndi zaka 16, ndipo analamulira ku Yerusalemu+ zaka 52. Amayi ake anali a ku Yerusalemu, ndipo dzina lawo linali Yekoliya.3 Azariya anapitiriza kuchita zolungama pamaso pa Yehova, mogwirizana ndi zonse zimene Amaziya bambo ake anachita.+4 Koma sanachotse malo okwezeka.+ Anthu anali kufukizabe ndi kupereka nsembe yautsi m’malo okwezekawo.+5 Pomaliza pake, Yehova anaichititsa khate mfumuyo+ moti inakhalabe yakhate+ mpaka tsiku limene inamwalira. Iyo inali kungokhala m’nyumba mwake osagwiranso ntchito.+ Pa nthawiyi, Yotamu+ mwana wa mfumuyo ndiye anali kuyang’anira nyumba ya mfumu ndi kuweruza+ anthu a m’dzikolo.6 Nkhani zina zokhudza Azariya ndi zonse zimene anachita, zinalembedwa m’buku+ la zochitika za m’masiku a mafumu a Yuda.7 Pambuyo pake, Azariya anagona pamodzi ndi makolo ake+ ndipo anamuika m’manda pamodzi ndi makolo ake mu Mzinda wa Davide. Kenako Yotamu mwana wake anayamba kulamulira m’malo mwake.+8 M’chaka cha 38 cha Azariya+ mfumu ya Yuda, Zekariya+ mwana wa Yerobowamu anakhala mfumu ya Isiraeli ku Samariya kwa miyezi 6.9 Iye anapitiriza kuchita zoipa pamaso pa Yehova monga anachitira makolo ake.+ Sanasiye machimo a Yerobowamu+ mwana wa Nebati amene anachimwitsa nawo Isiraeli.+10 Ndiyeno Salumu mwana wa Yabesi anam’chitira chiwembu+ Zekariya n’kumupha+ ku Ibuleamu,+ ndipo iye anayamba kulamulira m’malo mwake.11 Nkhani zina zokhudza Zekariya, zinalembedwa m’buku+ la zochitika za m’masiku a mafumu a Isiraeli.12 Izi zinakwaniritsa mawu a Yehova+ amene anawalankhula kwa Yehu, akuti:+ “Ana+ ako aamuna adzakhala pampando wachifumu wa Isiraeli mpaka m’badwo wachinayi.” Ndipo zinaterodi.+13 Salumu mwana wa Yabesi, anakhala mfumu m’chaka cha 39 cha Uziya+ mfumu ya Yuda. Iye analamulira ku Samariya kwa mwezi umodzi wathunthu.+14 Ndiyeno Menahemu+ mwana wa Gadai, anachoka ku Tiriza+ kubwera ku Samariya n’kudzapha Salumu+ mwana wa Yabesi ku Samariyako. Kenako iye anayamba kulamulira m’malo mwake.15 Nkhani zina zokhudza Salumu ndi chiwembu+ chimene anachita, zinalembedwa m’buku la zochitika za m’masiku a mafumu a Isiraeli.16 Panali pa nthawi imeneyi pamene Menahemu anachoka ku Tiriza n’kupita kukaukira mzinda wa Tifisa, n’kupha anthu onse amene anali mmenemo. Anawononganso dera lozungulira mzindawo chifukwa anthu ake sanamutsegulire chipata, ndipo akazi onse apakati a mumzindawo anawatumbula.+17 M’chaka cha 39+ cha Azariya mfumu ya Yuda, Menahemu mwana wa Gadai anakhala mfumu ya Isiraeli ku Samariya kwa zaka 10.18 Iye anapitiriza kuchita zoipa pamaso pa Yehova.+ Masiku ake onse, sanasiye machimo onse a Yerobowamu+ mwana wa Nebati, amene anachimwitsa nawo Isiraeli.+19 Tsopano Puli+ mfumu ya Asuri+ inabwera m’dzikomo. Choncho Menahemu anapatsa+ Puli matalente* 1,000 a siliva,+ kuti amuthandize kulimbitsa ufumu umene unali m’manja mwake.+20 Menahemu anatenga ndalama zasilivazo kwa Aisiraeli. Iye anatenga masekeli* 50 a siliva kwa mwamuna aliyense wachuma,+ ndipo anawapereka kwa mfumu ya Asuri. Pamenepo mfumu ya Asuri inabwerera ndipo sinakhale m’dzikomo.21 Nkhani zina zokhudza Menahemu+ ndi zonse zimene anachita, zinalembedwa m’buku+ la zochitika za m’masiku a mafumu a Isiraeli.22 Pomalizira pake Menahemu anagona pamodzi ndi makolo ake, ndipo Pekahiya+ mwana wake anayamba kulamulira m’malo mwake.23 M’chaka cha 50 cha Azariya mfumu ya Yuda, Pekahiya mwana wa Menahemu anakhala mfumu ya Isiraeli ku Samariya+ kwa zaka ziwiri.24 Iye anapitiriza kuchita zoipa pamaso pa Yehova.+ Sanasiye machimo a Yerobowamu+ mwana wa Nebati, amene anachimwitsa nawo Isiraeli.+25 Kenako Peka+ mwana wa Remaliya, yemwe anali msilikali wake wom’thandiza pagaleta,+ anam’konzera chiwembu+ n’kumupha ku Samariya. Iye anapha mfumuyo ali limodzi ndi Arigobi ndi Ariye ndiponso amuna 50 a ku Giliyadi. Anaiphera munsanja yokhalamo ya panyumba ya mfumu,+ n’kuyamba kulamulira m’malo mwake.26 Nkhani zina zokhudza Pekahiya ndi zonse zimene anachita, zinalembedwa m’buku+ la zochitika za m’masiku a mafumu a Isiraeli.27 M’chaka cha 52 cha Azariya mfumu ya Yuda, Peka+ mwana wa Remaliya+ anakhala mfumu ya Isiraeli ku Samariya kwa zaka 20.28 Iye anapitiriza kuchita zoipa pamaso pa Yehova.+ Sanasiye machimo a Yerobowamu+ mwana wa Nebati, amene anachimwitsa nawo Isiraeli.+29 M’masiku a Peka mfumu ya Isiraeli, Tigilati-pilesere+ mfumu ya Asuri+ inabwera n’kulanda Iyoni,+ Abele-beti-maaka,+ Yanoa, Kedesi,+ Hazori,+ Giliyadi,+ ndi Galileya,+ dziko lonse la Nafitali.+ Inatenga anthu a m’madera amenewa n’kupita nawo ku Asuri.+30 Pamapeto pake, Hoshiya+ mwana wa Ela anakonzera chiwembu+ Peka mwana wa Remaliya n’kumupha.+ Kenako iye anayamba kulamulira m’malo mwake m’chaka cha 20 cha Yotamu+ mwana wa Uziya.31 Nkhani zina zokhudza Peka ndi zonse zimene anachita, zinalembedwa m’buku+ la zochitika za m’masiku a mafumu a Isiraeli.32 M’chaka chachiwiri cha Peka mwana wa Remaliya mfumu ya Isiraeli, Yotamu+ mwana wa Uziya+ mfumu ya Yuda anakhala mfumu.33 Yotamu anali ndi zaka 25 pamene anayamba kulamulira, ndipo analamulira ku Yerusalemu zaka 16. Mayi ake dzina lawo linali Yerusa mwana wa Zadoki.+34 Iye anapitiriza kuchita zoyenera pamaso pa Yehova.+ Anachita mogwirizana ndi zonse zimene Uziya bambo ake anachita.+35 Koma sanachotse malo okwezeka.+ Anthu anali kufukizabe ndi kupereka nsembe yautsi m’malo okwezekawo. Iye ndiye anamanga chipata chakumtunda cha nyumba ya Yehova.+36 Nkhani zina zokhudza Yotamu ndi zimene anachita, zinalembedwa m’buku la zochitika za m’masiku a mafumu a Yuda.+37 M’masiku amenewo Yehova anayamba kutumiza+ Rezini+ mfumu ya Siriya, ndi Peka+ mwana wa Remaliya kuti akalimbane ndi Yuda.38 Pomalizira pake, Yotamu anagona pamodzi ndi makolo ake+ ndipo anaikidwa m’manda pamodzi ndi makolo ake mu Mzinda wa Davide kholo lake. Kenako Ahazi+ mwana wake anayamba kulamulira m’malo mwake.

robotstxt: allowed

filter: keep


text:
Webusaiti ya JW.ORG Ikuthandiza Anthu Kwambiri
Padziko lonse anthu akupindula kwambiri ndi webusaiti ya jw.org. Pansipa, pali mawu oyamikira amene anthu ena anatumiza ku likulu la padziko lonse la Mboni za Yehova kuyambira nthawi imene webusaitiyi inakhazikitsidwa kufika mu May 2014.
Ikuthandiza Ana Aang’ono
“Nthawi zambiri mwana wanga wa kumkaka ankabwera kusukulu atatenga mapensulo, zidole komanso magalasi a anzake. Tinayesetsa kumuthandiza mobwerezabwereza kuti amvetsetse kuti zimene amachitazo m’chimodzimodzi ndi kuba ndipo kuba n’koipa. Koma zimenezi sizinaphule kanthu. Kenako tinapanga dawunilodi vidiyo yakuti Kuba N’koipa yomwe ili pa jw.org. Vidiyoyi inathandiza kwambiri mwana wathu. Ataionera anamvetsa kuti Mulungu amadana ndi kuba, moti ananena kuti akabweza zinthu zonse kwa anzakewo. N’saname, webusaitiyi yatithandiza kwambiri.”
“Vidiyo yakuti Kuba N’koipa yomwe ili pa jw.org . . . inathandiza kwambiri mwana wathu”
“Ana anga amaikonda kwambiri webusaitiyi. Amapanga dawunilodi timavidiyo tamakatuni timene timawathandiza kugwiritsa ntchito mfundo za m’Baibulo zokhudza kunama ndi kuba. Amaphunziranso makhalidwe abwino amene angawathandize pamoyo wawo wonse ndipo zimenezi zimapangitsa kuti akhale ana osiririka.”
Ikuthandiza Ana a Sukulu
“Sukulu sinkandisangalatsa moti ndinaganiza zongoisiya. Koma tsiku lina ndinawerenga nkhani yakuti “Kodi Ndisiye Sukulu?” pa webusaiti ya jw.org. Nkhaniyi inandithandiza kuti ndizikonda sukulu. Ndinaphunziranso kuti sukulu indithandiza kuti ndikonze tsogolo langa komanso kuti ndidzakhale munthu wodalirika.”
“Malangizo othandiza achinyamata omwe ali pa webusaitiyi andiphunzitsa zimene ndingachite kuti ndipitirize kukhala ndi makhalidwe abwino kusukulu”
“Malangizo othandiza achinyamata omwe ali pa webusaitiyi andiphunzitsa zimene ndingachite kuti ndipitirize kukhala ndi makhalidwe abwino kusukulu. Ndaphunzira zimene ndingachite kuti ndiziika maganizo anga pa maphunziro komanso kupewa zimene zingandisokoneze.”
“Mnzanga wa kuntchito anadandaula kuti mwana wake wamkazi ankavutitsidwa kusukulu ndi mtsikana winawake. Zimenezi zinkasokoneza kwambiri mwana wakeyu moti kwa masiku angapo sanapite kusukulu chifukwa choopa. Nditakambirana ndi mnzangayu mfundo zimene zili mu vidiyo yakuti Beat a Bully Without Using Your Fists, yomwe ili pa jw.org, anasangalala kwambiri ndi malangizo akuti si bwino kubwezera anthu akamakuvutitsa. Kenako anakakambirana ndi mwana wake zimene angachite anthu akamamuvutitsa. Zimenezi zinathandiza mwanayo kuti asamaopenso kupita kusukulu. Patapita nthawi mtsikana uja anasiya kumuvutitsa moti ankatha kucheza naye.”
Ikuthandiza Achinyamata
“Zikomo kwambiri chifukwa cholemba nkhani yakuti, ‘N’chifukwa Chiyani Ndimadzivulaza?’ pa jw.org. Ineyo ndakhala ndikulimbana ndi vuto limeneli kwa nthawi yaitali. Ndinkaganiza kuti ndine ndekha amene ndimachita zimenezi ndiye ndinkaona kuti ndikauza anthu ena sangandimvetse. Zitsanzo zimene zili m’nkhaniyi zinandithandiza kwambiri. Panopa ndaona kuti alipo amene amamvetsa vuto langali.”
“Zitsanzo zimene zili m’nkhaniyi zinandithandiza kwambiri. Panopa ndaona kuti alipo amene amamvetsa vuto langali”
“Webusaiti ya jw.org yandithandiza kupeza nkhani zothandiza achinyamatafe. Mwachitsanzo, nkhani ina inandithandiza kuzindikira magulu a nkhanza zokhudza kugonana moti ndinazindikira kuti nanenso ndinachitidwapo nkhanza zokhudza kugonana. Ndaphunziranso zimene ndingachite ngati ndingakumane ndi vutoli.”
Ikuthandiza Makolo
“Mwana wanga wamwamuna ali ndi matenda omwe amamuchititsa kuti asamakhazikike, azisangalala mopitirira malire komanso kuti azichita zinthu mojijirika kwambiri. Zimenezi zinkandithetsa nzeru ndipo zinkapangitsa kuti tisamalankhulane bwino. Tsiku lina ndinapita pa jw.org n’kusankha gawo lofotokoza za mabanja ndi makolo. Ndinapeza nkhani zambiri zogwirizana ndi zimene ndinkakumana nazo ndipo ndinaphunzira zimene ndingachite kuti ndizilankhulana bwino ndi mwana wanga. Iyenso wapindula kwambiri ndi webusaitiyi. Panopa amandiuza momasuka zinthu zimene zikumudetsa nkhawa komanso zimene zikumusangalatsa.”
“Nthawi zambiri pa jw.org pamapezeka nkhani yogwirizana ndendende ndi vuto limene ana athu akukumana nalo komanso mmene tingalithetsere”
“Webusaiti ya jw.org yathandiza makolofe kuphunzitsa ana athu m’njira yosangalatsa kwambiri. Mwachitsanzo, vidiyo yamakatuni ojambula yokhudza kupeza anthu abwino ocheza nawo yathandiza ana athu kuti asamangosankha anzawo mwachisawawa, koma kuti azisankha anthu abwino omwe angawathandize kukhala ndi makhalidwe abwino. Nthawi zambiri pa jw.org pamapezeka nkhani yogwirizana ndendende ndi vuto limene ana athu akukumana nalo komanso mmene tingalithetsere. Kunena zoona, jw.org ndi nkhokwe ya malangizo othandiza.”
Ikuthandiza Anthu Apabanja
“Ine ndi mkazi wanga takhala m’banja kwa zaka 6. Mofanana ndi mabanja onse, ifenso takhala tikuyesetsa kuti tizolowerane pa nkhani ya kulankhulana bwino, mmene tinaleredwera komanso mmene timaonera zinthu. Nditatsegula webusaiti ya jw.org, ndinachita chidwi ndi nkhani yakuti ‘Kodi Mungatani Kuti Muzimvetsera Mwamuna Kapena Mkazi Wanu Akamalankhula?’ Nkhaniyi ili ndi mfundo zomwe zingathandize kuti anthu okwatirana azimvetserana. Ndinakambirana mfundo za m’nkhaniyi ndi mkazi wanga ndipo tinayamba kutsatira zimene tinakambiranazo.”
“Kupanda webusaitiyi banja langa bwenzi litatha”
“Ndakhala ndikusonkhana ndi a Mboni za Yehova kwa chaka chimodzi tsopano ndipo ndikufuna kunena mmene webusaiti ya jw.org yandithandizira. Ndaphunzira zambiri pa webusaitiyi monga zimene ndingachite kuti ndiziugwira mtima komanso kuti ndikhale mwamuna komanso bambo wabwino. Kunena moona mtima, kupanda webusaitiyi banja langa bwenzi litatha.”
Ikuthandiza Anthu Ovutika Kumva
“Webusaiti ya jw.org yandithandiza kuti ndizidziona kuti ndine munthu ngati wina aliyense. Mavidiyo a m’Chinenero Chamanja cha ku America andithandiza kuti ndidziwe kwambiri chinenero chamanja. Ndinkadziona kuti sindingakhale ndi zolinga zothandiza pamoyo. Koma nditaonera vidiyo yakuti Seeing God’s Word in My Language, ndinakhudzika mtima kwambiri ndipo ndinayamba kuganizira kwambiri zinthu zabwino zokhudza moyo wanga.”
“Webusaiti ya jw.org yandithandiza kuti ndizidziona kuti ndine munthu ngati wina aliyense”
“Webusaiti ya jw.org, ndi chida chothandiza kwambiri. Ndimagwira ntchito yongodzipereka yothandiza anthu ovutika kumva, makamaka achinyamata. Zinthu zankhaninkhani za m’chinenero chamanja zomwe zili pa webusaitiyi zandithandiza kuti nanenso ndidziwe kwambiri chinenero chamanja. Ndadziwanso mmene ndingathandizire anthu amene akukumana ndi mavuto am’banja komanso amene akufuna kupeza mabwenzi abwino.”
Ikuthandiza Ovutika Kuona
“Ndine wakhungu ndipo webusaiti ya jw.org yandithandiza kwambiri. Yandithandiza kudziwa zinthu zomwe zikananditengera miyezi yambiri kuti ndizidziwe. Yathandizanso kuti zinthu ziziyenda bwino m’banja mwathu komanso kuti ndikhale munthu wodalirika m’dera la kwathu. Chinanso n’choti webusaitiyi yapangitsa kuti ndizidziwa zinthu pa nthawi yofanana ndi anzanga omwe savutika kuona.”
“Yathandizanso kuti zinthu ziziyenda bwino m’mbanja mwathu komanso kuti ndikhale munthu wodalilira m’dera la kwathu”
“Kwa anthu amene satha kuwerenga zilembo za akhungu kapena sangakwanitse kugula mabuku a zilembozi, jw.org ndi chuma cha mtengo wapatali. Munthu wakhungu akhoza kumvetsera nkhani zimene zajambulidwa ndipo zimenezi zingamuthandize kuti adziwe zinthu zambiri. Webusaitiyi inakonzedwa mwanjira yoti anthu onse azitha kugwiritsa ntchito, mosatengera kuti anthuwo ndi otani. Mwachitsanzo, anthu osaona ngati ineyo yatithandiza kudziona kuti ndife ofunika komanso kuti tizidziwa zinthu mofanana ndi anthu ena onse.”
Ikuthandiza Anthu Ofuna Kudziwa Mulungu
“Webusaiti yanu ndi yosiyana ndi mawebusaiti a zipembedzo zina chifukwa nkhani zake sizikhala ndi mawu ovuta a chipembedzo omwe ansembe okha ndi omwe angawamvetse. Komanso siifotokoza zinthu zambirimbiri nthawi imodzi moti iwe mpaka kulephera kuzilumikiza. Webusaiti yanuyi ndi yosavuta komanso imanena zinthu momveka bwino. Chinanso n’choti sipangitsa munthu kuona kuti n’zovuta kudziwa Mulungu komanso kumukhulupirira. Koma imathandiza munthu aliyense kudziwa kuti akhoza kukhulupirira Mulungu.”
“Webusaiti yanuyi ndi yosavuta komanso imanena zinthu momveka bwino . . . Imathandiza munthu aliyense kudziwa kuti akhoza kukhulupirira Mulungu”
“Ndikanakhala ndani ine kupanga jw.org. Webusaitiyi ili ngati kuwala kondiunikira m’dziko la m’dima wauzimuli. Ndimatha kupeza mosavutikira nkhani zofotokoza maganizo a Mulungu pa nkhani zosiyanasiyana komanso ndimapeza mayankho a mafunso ambiri okhudza moyo.”
“Ndikuyamikira zinthu zonse zondithandiza kudziwa Mulungu zomwe ndimazipeza ngakhale kuti ndimakhala kumidzi ya ku South America. Sindikanadziwa Mulungu kupanda webusaitiyi.”
Onaninso
Kodi Pamalo Athu a pa Intaneti Pali Zinthu Zotani?
Mungadziwe zinthu zambiri zokhudza ifeyo komanso zimene timakhulupirira ndipo mungapeze mayankho okhudza Baibulo.
Kodi N’zotheka Kumvetsa Bwino Zimene Baibulo Limaphunzitsa?
Yehova Mulungu amafuna kuti tidziwe zoona zokhudza iyeyo. Angakuthandizeni kuti muzimvetsa bwino Malemba.


text:
Zochitika Padzikoli
Ecuador
Mu 2007, dziko la Ecuador linapempha mayiko ena kuti alithandize ndi ndalama pa mapulani ake oteteza dera la masikweya kilomita 10,000, lomwe lili m’nkhalango ya Amazon. Dzikoli linkafuna kuti anthu asamakumbe zitsime zamafuta m’derali. Koma mapulani amenewa analephereka chifukwa mayiko sanalithandize. Derali ndi limodzi mwa malo amene ali ndi zamoyo zambiri komanso za mitundu yosiyanasiyana padziko lapansi.
Japan
Nyuzipepala ina ya ku Japan inanena kuti nthawi zina zimakhala zovuta kudziwa ngati magazi a munthu ali ndi kachilombo koyambitsa Edzi. Zili choncho chifukwa munthu yemwe wangotenga kumene kachilomboka akayezedwa, magazi ake sasonyeza kuti ali nako. Munthu wotereyu amatha kupereka magazi kuchipatala chifukwa madokotala amaona ngati magazi ake ndi abwinobwino. Nyuzipepalayi inati m’chaka cha 2013, bambo wina wazaka 60 anatenga kachilombo koyambitsa Edzi ataikidwa magazi omwe anali ndi kachilomboka.
Zimbabwe
Nkhondo yapakati pa zigawenga ndi boma la Zimbabwe, yomwe inkachitika kumalire a dzikoli ndi Mozambique, inatha zaka zoposa 30 zapitazo. Komabe, mabomba okwiriridwa pansi akupitirizabe kuvulaza ndi kupha anthu komanso ziweto. Lipoti lina la bungwe la Red Cross linati: “Kuyambira mu 1980, anthu oposa 1,500 anafa ndipo enanso 2,000 anavulala kwambiri ndi mabombawa. Kuwonjezera pamenepo, ziweto zokwana 120,000 zinafa ndi mabombawa.”
Australia
Kafukufuku wina anasonyeza kuti anthu ambiri banja lawo likatha, amakanganirana ziweto zomwe anali nazo pakhomo pawo. Ziweto zake ndi monga agalu kapena amphaka. Ziwetozi amaziona kuti n’zofunika kwambiri ndipo zimakhala m’gulu la zinthu zimene amafunika kugawana monga malo, nyumba komanso ndalama.


text:
Ntchito Zomangamanga
Ochititsa Lendi Nyumba Analembera a Mboni za Yehova Makalata
Kodi anthu ena anafotokoza zotani atachititsa lendi nyumba zawo kwa a Mboni za Yehova?
Zithunzi Zosonyeza Ntchito Yomanga ku Warwick Gawo 5 (Kuyambira September 2015 Mpaka February 2016)
Ntchito imene inalipo kunja ndi mkati mwa nyumba yomwe muli maofesi inaphatikizapo kuika nyale zoti usiku ziziwalitsa chizindikiro cha Watch Tower, denga loonekera mkati, matailosi a konkire komanso kanjira kokhala ndi denga.
Zithunzi za Ntchito Yomanga ku Warwick—Gawo 2 (Kuyambira September Mpaka December 2014)
Ntchito yomanga likulu latsopano la Mboni za Yehova ikuyenda bwino. Pa nthawi ina, mashini okwezera zinthu m’mwamba okwana 13 ankagwira ntchito nthawi imodzi.
Zithunzi za Ntchito Yomanga ku Warwick—Gawo 3 (Kuyambira January Mpaka April 2015)
Pofika mu February, anthu okwana 2,500 ankagwira nawo ntchitoyi tsiku lililonse ndipo anthu pafupifupi 500 obwera kudzagwira ntchito pa kanthawi ankafika mlungu uliwonse. Onani zithunzizi kuti muone mmene ntchitoyi ikuyendera.
Zithunzi za Ntchito Yomanga ku Warwick—Gawo 4 (Kuyambira May Mpaka August 2015)
Makoma ndi madenga anaikidwa panyumba ina yogona ndipo njira zodutsa anthu popita kunyumba zina zinaikidwa. Anayambanso ntchito yodzala kapinga, maluwa ndi mitengo.
Zithunzi za Ntchito Yomanga ku Britain—Gawo 1 (Kuyambira January Mpaka August 2015)
Onani mmene ntchito yomanga ofesi ya nthambi ikuyendera ku Britain pafupi ndi mzinda wa Chelmsford, m’dera la Essex.
Zithunzi za Ntchito Yomanga ku Philippines—Gawo 1 (Kuyambira February 2014 Mpaka May 2015)
A Mboni za Yehova akumanga nyumba zatsopano ndi kukonzanso zina zakale ku ofesi ya ku Philippines imene ili mumzinda wa Quezon.
Zithunzi Zosonyeza Ntchito Yomanga ku Wallkill Gawo 1 (Kuyambira July 2013 Mpaka October 2014)
Onani mmene ntchito yowonjezera maofesi a Mboni za Yehova ku Wallkill munzinda wa New York, U.S.A. ikuyendera
Zithunzi Zosonyeza Ntchito Yomanga ku Warwick Gawo 1 (Kuyambira May Mpaka August 2014)
Onani mmene ntchito yomanga galaja, maofesi komanso nyumba yogona C ndi D ikuyendera.
A Mboni za Yehova ku Nigeria Amanga Nyumba za Ufumu Zokwana 3,000
A Mboni za Yehova ku Nigeria anachita msonkhanowu pokumbukira kuti m’dzikoli mwamangidwa Nyumba za Ufumu 3,000. Pa mwambowu panafotokozedwa mbiri yachidule yokhudza ntchito ya a Mboni za Yehova m’dzikoli kuyambira m’ma 1920.
M’nkhalango ya Amazon Munamangidwa Nyumba Yochitira Misonkhano
A Mboni ena amayenda paboti kwa masiku atatu kuti akachite msonkhano ku Nyumba Yochitira Misonkhanoyi.
Mmene ntchito yomanga ikuyendera ku Warwick #2
Antchito ongodzipereka ochokera m’mayiko osiyanasiyana akumangira limodzi malo omwe adzakhale likulu la padziko lonse la Mboni za Yehova
Ntchito Yomanga Nyumba za Ufumu M’madera a Kumidzi
Onani mmene magulu okwana 5 a anthu ongodzipereka ankagwirira ntchito kuti amange Nyumba za Ufumu ziwiri m’masiku 28 okha.
Kusamutsa Likulu la Padziko Lonse Ndi Mbiri Yosaiwalika
A Mboni za Yehova akumanga likulu lawo latsopano ku Warwick m’dera la New York. Iwo akukhulupirira kuti Mulungu akuwatsogolera pa ntchitoyi.
Nyumba za Ufumu Zakwana 1,000 Ndipo Zina Zikumangidwabe
A Mboni za Yehova ku Philippines amanga Nyumba za Ufumu zoposa 1,000.
Kuteteza Zachilengedwe ku Warwick
A Mboni za Yehova ayamba ntchito yomanga maofesi omwe akhale likulu lawo latsopano la padziko lonse ku New York. Kodi iwo akuchita zotani pofuna kuteteza zachilengedwe?
Mmene Ntchito Yomanga Ikuyendera ku Warwick #1
Ntchito ikuyenda bwino ku Warwick, m’dera la New York, pamalo amene adzakhale likulu la Mboni za Yehova padziko lonse. Tamvani zimene anthu ena a Mboni amene anadzipereka n’kugwira nawo ntchitoyi anena zokhudza ntchitoyi.
Anthu Ongodzipereka Akugwira Ntchito Yotamandika ku Tuxedo
Anthu a Mboni za Yehova ochokera ku United States ndi m’mayiko ena akudzipereka n’kumagwira nawo ntchito yomanga ku Tuxedo, m’dera la New York. N’chifukwa chiyani akuchita zimenezi?
Amapempha Kuti Agwire Ntchito Koma Safuna Kulipidwa
Kwa zaka zoposa 28 zapitazi, a Mboni za Yehova amanga nyumba zosiyanasiyana m’mayiko oposa 120, ndipo amagwira ntchitoyi mongodzipereka. Werengani nkhaniyi kuti mudziwe zambiri zokhudza ntchito imeneyi.
Ntchito Yomanga Ikuyenda Bwino Kwambiri ku Wallkill ndi ku Warwick
Ntchito yaikulu yomanga nyumba ndi maofesi atsopano a Mboni za Yehova ku United States ikuyenda bwino kwambiri. Ntchitoyi ikuchitika m’malo awiri ndipo anthu ongodzipereka, ochokera m’dziko lomweli, ndi amene akugwira ntchitoyi.
Mkulu Waboma Wochokera ku Ofesi Yoona za Zopewa Ngozi Anayamikira a Mboni
Ku Australia, a Mboni za Yehova anayamikiridwa chifukwa choyesetsa kwambiri kutsatira malangizo opewera ngozi pa ntchito yawo yomanga Nyumba ya Ufumu.
A Mboni za Yehova Akufuna Kusamutsa Likulu Lawo la Padziko Lonse
N’chifukwa chiyani tikusamutsira likulu lathu la padziko lonse kumpoto kwa New York pambuyo pokhala ku Brooklyn kuyambira m’chaka cha 1909?


text:
INDONESIA
Ankaona Kuti Kukhala pa Ubwenzi ndi Yehova N’kofunika Kwambiri
Thio Seng Bie
CHAKA CHOBADWA 1906
CHAKA CHOBATIZIDWA 1937
MBIRI YAKE Anthu anamuchitira zinthu zankhanza chifukwa cha tsankho koma anapirira komanso anatumikira mokhulupirika monga mkulu mumpingo.—Yofotokozedwa ndi mwana wake wamkazi dzina lake Thio Sioe Nio.
M’MWEZI wa May, m’chaka cha 1963, anthu a ku West Java anayamba kuchita zipolowe polimbana ndi anthu ochokera m’dziko la China. Pa nthawiyi tinkakhala mumzinda wa Sukabumi, kumene bambo anga ankachita bizinezi yonyamula katundu pamagalimoto akuluakulu. Mumzindawu munkachitika kwambiri zipolowe poyerekeza ndi mizinda ina. Mwachitsanzo, tsiku lina anthu olusa kuphatikizapo anthu amene tinayandikana nawo nyumba anathyola chitseko n’kulowa m’nyumba yathu. Tinachita mantha kwambiri n’kukabisala ndipo anthuwo anaba katundu wathu.
Gulu la anthu olusawa litapita, anthu ena okoma mtima omwe tinayandikana nawo nyumba anabwera kudzatilimbikitsa. Pamene bambo anga ankacheza ndi anthuwo, anapeza Baibulo la Chisunda pa zinthu zimene anthu achipolowe aja anasiya. Kenako anatsegula Baibulolo n’kufotokozera anthu amene anabwera kudzatilimbikitsawo kuti Baibulo linali litaneneratu kuti zinthu ngati zimenezi zidzachitika. Anafotokozanso zimene Ufumu wa Mulungu udzachite m’tsogolo.
Bambo anga sankaganizira kwambiri za chuma cha padzikoli chifukwa nthawi zambiri ankatiuza kuti: “Muziika patsogolo zinthu zauzimu.” Chifukwa choti bambo anga ankaona kuti kukhala pa ubwenzi ndi Yehova ndi chinthu chofunika kwambiri, zinathandiza kuti mayi anga, azichimwene ndi azichemwali anga, agogo anga azaka 90, achibale athu ambirimbiri komanso anthu oyandikana nafe nyumba aphunzire choonadi n’kukhala a Mboni za Yehova.
Onaninso
Kodi Baibulo Limati Chiyani pa Nkhani ya Kusankhana Mitundu?
Kodi anthu a mitundu yonse ndi ofanana? Kodi kusankhana mitundu kudzatha?


text:
Kasungu
Kasungu ndi Mzinda Boma la Kasungu omwe uli mchigawo cha pakati cha dziko la Malawi. Kasungu uli pa mtunda wa pafupifupi ma kilometa 130 ku mpoto cha ku madzulo kuchokela ku kapitolo la Malawi, Lilongwe, ndipo mtunda wa 35 cha ku m'mawa kwa Kasungu National Park.
Contents
Mbiri[edit | edit source]
Munda wina waukulu (farm) ndiye pomwe padabadwira pulezidenti woyamba wa dziko la Malawi.
Nyengo ndi Jogalafe[edit | edit source]
Kasungu ali pa kati pa dziko la Malawi, ndipo adagona pa mtunda okwana 1342 meters kuchoka pa mtunda wogona nyanja (sea level). Pa chifukwa ichi Kasungu ali ndi nyengo ya "warm tropical climate" ndipo nyengo ya mvula (chilimwe) yochoka m'miyezi ya Novembala/Disembala mpaka Malichi/Epulo. Nyengo ya dzuwa kuchoka mwezi wa Meyi mpaka mwezi wa Okutobala. Mvula yomwe imagwa ku Kasungu imafika pafupifupi 500mm - 1200mm pa chaka.
Demographics[edit | edit source]
Chiyankhulo[edit | edit source]
Chichewa ndiye chilankhulo chomwe chimayankhulidwa kwambili ku Kasungu. Koma pakuti Kasungu anayandikana kwambili ndi Mzimba (komwe chiyankhulo chachikulu ndi Chitumbuka), kumayankhulidwanso Chitumbuka.
Kayendedwe[edit | edit source]
Njira yayikulu yofikira ku Kasungu ndi kudzela Msewu wa galimoto, tsono munthu atha kupita ku Kasungu pa basi, minibasi kapena galimoto la pulayiveti. Ma pulani ali mkatikati okuti Njanji ya Thileni idutse mpa mkati mweni mweni mwa mzindawu. Kamba ka mavuto a mafuta a galimoto omwe anavuta zedi mu chaka cha 2010, kunali kovuta zedi kuyenda mu mzindawu chifukwa mafuta a galimoto amasowa zedi. Kunali kofunika kuthila ku Lilongwe (ngakhale movutikila zedi) kuti munthu athe kuyenda mu Kasungu ndi kubwelela komwe wachokela mosavuta. Izi zidapangitsa kuti mafuta ogulitsidwa mwa chinyengo (black Market) achuluke, zomwe zidali zoyipa zedi. Koma mapulani aliopo omanga payipi yayikulu ya mafuta yochoka ku Tanzania ndiponso omanga ma tanki akulu zedi osungilamo mafuta. Izi zanenedwa ndi Boma la Malawi.
Malo achisangalalo ndi Osangalatsa[edit | edit source]
Chinthu chomwe chili chochititsa chidwi zede mu mzindawu ndi Kasungu National Park.


text:
LOREKSTA, UABKhadi pafupifupi bizinesi
LOREKSTA, UAB
Door, Door unsembe, Garaja makomo, Geti, Khonde glazing +23
Amaonekera
I-V 9:00-18:00
- LOREKSTA, UAB
Map
Ntchito gulu
Door, Door unsembe, Garaja makomo, Geti, Khonde glazing, Makatani, Malonda katundu, Matabwa zenera sills, Mawindo pulasitiki, Mkati zenera sills, Mphamvu ndi zinthu zina zachilengedwe, Pulasitiki zenera sills, Pvc zenera sills, Stone zamgululi, Stone zida, Unsembe pa zenera sills, Windows, Zenera kusindikiza, Zenera lakutsogolo kukonza, Zenera sills, Zenera unsembe, Zenera zovekera, Zitini pawindo, Zitseko kunja, Zitseko oti muli nazo zida, Zitseko pulasitiki, Zitseko veneered, Zomangamanga, malo


text:
Kodi Tingatani Kuti Tizikondabe Kulalikira?
NTCHITO yolalikira ndi yofunika kwambiri padziko lonse. Atumiki a Yehovafe timaona kuti kugwira nawo ntchitoyi ndi mwayi waukulu kwambiri. Koma nthawi zina, apainiya ndi ofalitsa angavutike kukondabe ntchito yolalikira.
Enafe tikakhala mu utumiki timavutika kupeza anthu ofuna kumva uthenga wathu ndipo m’nyumba zina sitipeza anthu. Anthu ena amene timawapeza amakhala opanda chidwi kapena aukali. Abale ndi alongo ena amapeza anthu ambiri ofuna kuphunzira koma amada nkhawa poona kuti gawo lawo lawakulira. Ndiye pali ena amene alalikira kwa nthawi yaitali kuposa imene ankayembekezera moti panopa akugwa mphwayi.
Koma sitiyenera kudabwa ndi mavuto amene amatigwetsa mphwayi pa ntchito yolalikira. Tikutero chifukwa chakuti sizingakhale zophweka kulalikira uthenga wabwino m’dziko limene lili m’manja mwa Satana Mdyerekezi.
Kaya mukukumana ndi mavuto otani, dziwani kuti Yehova akhoza kukuthandizani. Koma kodi tingatani kuti tizikondabe kulalikira? Tiyeni tikambirane zinthu zingapo.
TIZITHANDIZA ATSOPANO
Chaka chilichonse anthu masauzande ambiri amabatizidwa. Ngati mwabatizidwa posachedwapa, mungathandizidwe ndi abale ndi alongo amene akhala akulalikira kwa nthawi yaitali. Ngati mwakhala mukulalikira kwa zaka zambiri, mungachite bwino kuthandiza anthu atsopano. Mukamachita zimenezi mudzakhala osangalala.
Yesu ankadziwa kuti ophunzira ake akufunika kuthandizidwa kuti azidzalalikira mogwira mtima. Choncho iye anawaphunzitsa mmene angachitire zimenezi. (Luka 8:1) Masiku anonso ofalitsa atsopano ayenera kuthandizidwa.
Tisamaganize kuti atsopano adzadziwa okha kuphunzitsa bwino chifukwa choti amalalikira. Zinthu zingawayendere ngati anthu ena akuwaphunzitsa mokoma mtima. Anthuwo angawaphunzitse (1) kukonzekera zimene anganene mu utumiki, (2) kukambirana ndi anthu, (3) kugawira mabuku, (4) kuchita maulendo obwereza ndiponso (5) kuyambitsa phunziro la Baibulo. Mosakayikira, zinthu zidzawayendera bwino ofalitsa atsopanowo akamatsatira njira zimene aphunzitsidwa. (Luka 6:40) Iwo angayamikire kwambiri kuyenda ndi munthu amene angawathandize, kuwayamikira kapena kuwapatsa malangizo.
TIZIKAMBIRANA NDI AMENE TIKUYENDA NAYE
Tikakhala mu utumiki timayesetsa kulankhula ndi anthu ambiri koma nthawi zina timalimbikitsidwa kwambiri tikamalankhulana ndi amene tikuyenda naye. Kumbukirani kuti Yesu ankatumiza ophunzira ake “awiriawiri.” (Luka 10:1) Anachita zimenezi chifukwa chodziwa kuti anthuwo akamayenda limodzi akhoza kuthandizana ndiponso kulimbikitsana. Choncho tikamayenda mu utumiki ndi munthu wina tiziyesetsa kulimbikitsana.
Kodi tingakambirane nkhani ziti? Mwina tingakambirane zinthu zolimbikitsa zimene takumana nazo. Kapena tingakambirane mfundo yochititsa chidwi imene tapeza pophunzira Baibulo patokha kapena ndi banja lathu. Apo ayi, tingauze mnzathuyo mfundo yolimbikitsa imene tinamva pa misonkhano. Nthawi zina timayenda ndi munthu amene sitikumudziwa bwino. Tikhoza kumufunsa zimene zinamuthandiza kukhala wa Mboni za Yehova. Tingamufunse zimene zinamutsimikizira kuti gulu la Yehova ndi lomweli. Kapenanso tingamufunse zimene wachita m’gulu la Yehova ndiponso zinthu zimene wakumana nazo pa moyo wake. Nafenso tingamuuze zimene takumana nazo. Kaya tipeza anthu ofuna kumva uthenga wathu kapena ayi, tikamayenda ndi anzathu mu utumiki timakhala ndi mwayi wolimbikitsana.
TIZIPHUNZIRA BAIBULO MWAKHAMA
Kuphunzira Baibulo mwakhama n’kothandizanso kuti tizikonda kulalikira. “Kapolo wokhulupirika ndi wanzeru” amafalitsa nkhani zosiyanasiyana m’mabuku athu. (Mat. 24:45) Choncho pali nkhani zambirimbiri zimene mungaphunzire. Mwina mungaphunzire nkhani zoyankha funso ili: Kodi ntchito yolalikira ndi yofunika bwanji? Bokosi limene lili patsamba 16 likufotokoza kufunika kwake.
Mfundo za m’bokosili zingakuthandizeni kuti muzikondabe kulalikira. Koma mungachite bwino kufufuza mfundo zina zokulimbikitsani kukonda ntchito yolalikira. Ndiyeno muyenera kuganizira kwambiri mfundozo komanso malemba ake. Izi zingakuthandizeni kuti muzikonda kwambiri utumiki.
TIZITSATIRA MALANGIZO AMENE TAPATSIDWA
Gulu la Yehova limapereka malangizo otithandiza kugwira bwino ntchito yolalikira. Kuwonjezera pa kulalikira kunyumba ndi nyumba, tikhoza kulalikiranso pogwiritsa ntchito mafoni ndi makalata. Tingapitenso m’malo opezeka anthu ambiri, m’misewu, m’maofesi ndiponso m’mashopu. Tingalalikirenso mwamwayi kwina kulikonse. Kapenanso tingakonze zokalalikira kumadera kumene kulibe a Mboni ambiri.
Kodi inuyo munayesapo kuchita zimenezi? Anzanu ambiri atsatira malangizowa ndipo akusangalala kwambiri. Tiyeni tione zitsanzo zitatu.
Chitsanzo choyamba ndi cha mlongo April amene anatsatira malangizo a mu Utumiki wathu wa Ufumu okhudza kuyambitsa maphunziro a Baibulo. Chifukwa chotsatira malangizowa, iye anayambitsa maphunziro ndi anthu atatu amene ankagwira nawo ntchito. Iye anasangalala kwambiri anthu onsewa atavomera n’kuyambanso kupezeka pa misonkhano.
Chitsanzo china ndi cha woyang’anira dera wa ku United States. Iye anatsatira malangizo oti tiziona nkhani za m’magazini n’kuganizira anthu amene angazikonde. Ataona nkhani yonena za matayala mu Galamukani!, anapita kwa mabwana a m’masitolo ogulitsa matayala n’kukawapatsa. Iye ndi mkazi wake anakaperekanso Galamukani! yonena za madokotala m’maofesi a madokotala oposa 100. M’baleyu anati: “Zimene tinachitazi zinathandiza anthu kudziwa bwino za ntchito yathu komanso mabuku athu. Zathandizanso kuti tichite maulendo obwereza ambiri.”
Chitsanzo chachitatu ndi cha mlongo Judy amene anatsatira malangizo okhudza ulaliki wa pa foni. Mlongoyu analembera kalata kulikulu lathu yoyamikira malangizowa. Iye anafotokoza kuti mayi ake ali ndi zaka 86 ndipo amadwaladwala. Koma mayiwo amalalikira pa foni ndipo akusangalala kwambiri chifukwa njira imeneyi yawathandiza kuti aziphunzira ndi mayi wina wazaka 92.
Malangizo amene timapatsidwa ndi othandiza kwambiri, choncho ndi bwino kuwatsatira. Akhoza kutithandiza kuti tizikondabe kulalikira ndiponso tizisangalala.
TIZIKHALA NDI ZOLINGA ZIMENE TINGAKWANITSE
Ena amaganiza kuti akuchita bwino mu utumiki ngati amagawira mabuku ambiri, kuchititsa maphunziro ambiri kapena ngati athandiza anthu ambiri kuti ayambe kutumikira Yehova. Koma zimenezi si zoona. Nowa anangothandiza anthu am’banja lake okha kuti atumikire Yehova. Koma sitinganene kuti sanagwire bwino ntchito yolalikira. Chofunika kwambiri ndi kukhala wokhulupirika kwa Yehova.
Abale ndi alongo ambiri amaona kuti kukhala ndi zolinga zimene angakwanitse kumawathandiza kuti azikondabe kulalikira. Kodi tingakhale ndi zolinga zotani? Onani zina m’bokosi limene lili pambalipa.
Yesetsani kuchita zimene mungathe kuti muzisangalala ndiponso kuchita bwino mu utumiki ndipo dziwani kuti Yehova adzakudalitsani. Mukakwaniritsa zolinga zanu mudzasangalala kwambiri podziwa kuti mukuchita zonse zimene mungathe kuti mulalikire uthenga wabwino.
N’zoona kuti kulalikira uthenga wabwino kungakhale kovuta. Koma pali zinthu zimene zingakuthandizeni kuti muzilalikira mwakhama. Takambirana kuti tizilimbikitsana ndi munthu amene tayenda naye, tiziphunzira Baibulo mwakhama, tizitsatira malangizo amene kapolo wokhulupirika amatipatsa ndiponso tizikhala ndi zolinga zimene tingakwaniritse. Koma chofunika kwambiri ndi kukumbukira kuti Mulungu watipatsa mwayi wamtengo wapatali wokhala Mboni zake ndiponso wolalikira uthenga wabwino. (Yes. 43:10) Tikamayesetsa kukondabe utumiki tidzakhala osangalala kwambiri.


text:
18 September 2016 Last updated at: 8:24 AM
Robin Ngalande denies Bullets link
Malawian international forward Robin Ngalande has strongly denied reports that he is aiming to join the country’s Super League team Nyasa Big Bullets.
Ngalande who was playing for South African team Bidvest Wits has put it in strong terms that he is not joining any local team but he is in the country to organise his travel documents.
The 23 year-old striker said any person disseminating the information of him going to Nyasa Big bullets is misleading the nation.
“I haven’t talked to anyone, and am not too sure of where this false information is coming from, because whosoever is saying that is giving the country wrong information.
“If they say they talked to me regarding playing for Bullets its wrong, may be they might talked to another Robin not me I came to Malawi to sort a problem in my passport,” he added
Robin Ngalande is assessing his options this season as his future at Bidvest Wits is uncertain but he did not disclose where he will play next saying his agent is working on possible moves.
Ngalande played for the local team Civo United before moves to Sundowns youth, Atletico Madrid C, Ajax Cape Town, Platinum Stars and Bidvest Wits.
95 Comments On "Robin Ngalande denies Bullets link"
-
-
From athletico Madrid mwati eti ?
-
Phuma neba choti kamwendo wabwera ku Noma nawe uli titore uyu waduka nayoo
-
Iam asking Robine if he wants to have good future to joing wanders Manoma
-
ilike the suggestion ov him that he dnt want BB coz this is a team old people
-
Munthu ndi reject ku Joni koma nkumayerekedwa. Msiyeni atha ngati socks. Kkkkkkk!
-
aBullets sazatheka pa malawi, pa air mwakamba zambiri za ngalande lero mkuti malo ake kulibe? kukhala satelo zikavuta tinene kuti zavuta osati kunyoza.
-
Sadakane, Koma Wangoziwira2 Kut Ku Bullets Mafana Ozitsata Ndambiri Ndye Sangapeze Malo #nkhulambe Alikomko!!
-
mwagwa nayo a bullets hee zatsala pang’ono kuti asayine komauyo mwamumva nokha.
-
Sorry mauretsi
-
welcome
-
Paja neba ukumatola omwe amaotcha bench kunjaku kwainu ndi star.
-
sitimakunaso iwe ndamene umativuta ndi ma frash
-
Nkhumba zikumandi waza zikamawoloka nseu zitangowelamila pansi zinvekele mkhu,mkhu,mkhu ine ndikanva choncho kkkkkkkkkk ndichifuka LOBEN NGALANDE wakana koweta nkhumbako
-
neba wanga ndihule nde amasutaso kwambiri chingambwe, so mwamuna akamudusa osamufusira amati pitani manyaka inu
-
Such are selfish players azitolera bwnj If ts to b lyk dat? Angozichepesa bas ts tym ada wise atheratu
-
koma akapado. muzasiya liti kutlowelela.
-
koma akapado.
-
Wakana inu anbb lero mutiuza kuti chani?
-
Wel Come madala madala
-
Zakuvutani a nbb,
-
Penaty fc iz 4nd of nkhalamba
-
Look at his looks some players aint notin but a mess ha ha ha ts better a bottle of coco is cute
-
Ku Bullets azataniko ?? zampira zinathamo umu mwana othawa ku Spain uyu kuzipasa minyama basi -manyaka enieni kkk
-
Wabodza iwe peter wadabwa adachotsedwapo ku golden arrows ya ku rsa koma lero bwaa?
-
-
Manyazi bwa wakukanani a tombolombo
-
Kkkkkkkkkkk Vazimvatu neba wa ” NEW BULUTU BULLETS NBB ” Akukana..kkkkkkk
-
Say wat u want Bb. Is a real deal
-
Kkkk! Bibi Phuma! Zainu Zidzatheke Nd Zit? Malata Wanu, Paip Wanu, Chawanangwa Wanu, Kamwendo Wanu, Ngalande Wanu….Kkkkkk Koma Tobacco C Zinthu Abale.Ayayayayaya!
-
Izo ndizampira osati zanyamilandu fc enanu mungotengerapo mwai zachabe chabe bb siizatha kamba kamundu mmu ndipo mukadakhala ndi mzelu bwezi musakulankhula zangalnde chifukwa ngalandeyo chibadwile chake sanasewelepo Bb ndiye achina Nakamula Fc mulankhuliranji?
-
iiiiiiiiiiiiiiiiiiiiiiiiiiiiii zamazi bullets after kulengeza kuuza anthu kuti waonekela kale kwakulu akulu pano mutiuzanji
-
Ma re-offer ameneo fodya wobwezedwa ku ms¡ka
-
wakana kukujowinan paja asiya kukuthandizan ikatha sale ya fodya kukanengo ndiy akuopa kut mudzasowa comulipira. tenga wakalonga uja
-
nbb ndi manyaka ngalande ndiwoziwa mpila
-
Vuto lake mumawonjeza kulengeza munthu musanagwilizane naye
-
wachinya liti mu flames
-
Iyeyo sasuta fodya wotchipa
-
Kale ku xul tinkaimba nyimbo yoti”bongololo unali kuti potuluka lero” (o) “bongololo unali kuti potuluka lero”. nkhani ya makedzana iyi.
-
ku bullets sikotaira zinthu ayi player wathamangitsidwa uko azi apita ku nbb ayi
-
Musamunyoze kaamba koti wakana kubwela,waona kuti ku NDUDU FC!kulibe chilichonse mapeto ake azingosewela mpila wa friendly wopanda kalikonse,nde mipila imeneyo idatha kale
-
Panga zako neba .ife sitikumusowa ameneyo manyaka player
-
-
Ya thats good robin come you find space.
-
Waopa kukalodzera ndi utsi wa chingambwe,haaa haaa haaa
-
Ifenso sitimamufoilila koma olemba nkhani ndi amene amangokokomeza pofuna kuti anthu apeze chowelenga,abwelele kumene mwina mateam akumvela angakamutole.
-
Mesa ndinu nomwe uja munkanena kuti zili bwino ngalande takulandira? Lero mwasintha mau?
-
-
Hahahaaa, Eliam! !!!!! Chepesani motowo. Eish , Ceaser Nyasulu nayonso hahahaaa,
-
vuto la kampopi fc nilimenelo, akadalola apapa pali macomement mbweeeee, neba udatha udalikale iwe
-
He must work hard for the better future
-
Neba ungokhala ngati wabwera kwanu bwanji?
-
Askilled Player Like Him Cant Join #bb
-
Kkkk wakana kulima fodya
-
azatani ku bb mpira wamtuluka basi apite akamenye ndi ma levo ake ku dululu fc
-
Tazingotolani zokugwa ndi chiswezo. BB the peaple team
-
musamunene ngati inu munakankhapo chikopa inu kutamba ndikusuta nde ndikwanu
-
Nebber osalila abwela
-
Ayende in peace abwelere kutheba komweko mwina akayambe ya dakar sinanga mpira wamukanika angomuthamangisa
-
BULLETS kulibe space panopa wachita bwino angabweletse mpungwepungwe uyu.Angolimbikila kuti form yake ibwelele,nzake angokhala man of the match each and every game apa.Gud lucky Robin.
-
Samatha
-
Akadapita ku spain?
-
-
Men with wisdom can’t join #NBB
-
Anakakhala kuti zampira zilimo sanakamuthamangitsa ku south Africa
-
Olira samutapa mkwama
-
koma utsi sufuka popanda moto mudzachita manyazi!!
-
Za manyaziii wakukanani Chingambwe fc
-
Kodi ndi player wakuti ameneyu
-
Iweyo umakhala kuti osamudziwa ngalande?
-
-
We dont care ,afterall sitikusowa zintchito zake
-
Chikhala kuti analola kupita Ku BB mukanamva wapita Ku team yabwino,, koma poti wakanako ati ndimanyaka kkkkk phuma neba
-
Kkkkkkkk masapota a Nkhumba fc kapena ndinene kuti Juju fc nsanje imeneyi neba tazikhalako ndi manyazi Bb pa alphabert ndi A Nakamula fc ndi Z kkkkkkkkkkk
-
Kkkkkkkkkk koma uzanva
-
Kkkkkkkkkkk
-
Kkkkkkkk dzulo ndi macheza ndi nzangawinawake iye ndi wakapado ndangomunva akundiuza zaiweyo akuti umamukwana umamunvesa kuwawa mmoyo
-
Kkkkkkkkkkk Derick yamba kunama kkkkkkkk
-
Kkkkkk ukunama
-
-
Munyozeni poti wakukanani kukujowinani? Uli ndi ndalama zoti ungamulipire iwe? Uzimpasa pad ya fodya afta training chani?
-
87% ija ilikuti?hahahahahahahahahahhaahahahahhahahahahah
-
Kape uyu
-
-
Wathapo osalimbana naye
-
Ng’oooooo!!! wakanabe ku joiner Bullets
-
Manyaka aplayer
-
Tiye uko apa manyaka chifukwa chot wakana kkkkkk koma kampopi
-
Kakakakakaka
-
Komadi ndi manyaka munthuyi nchifukwa chake wathamangisidwa ku rsa
-
Wakana wakana basi
-
Akagwele uko, abwelere kutimu yomwe anachokela, sitikumuziwa ife ameneyo
-
NEBA phuma mmmm aliense amankhala ndi vision yake myb afuna ayambe kunkhoma mapoto kundirande kumuzi kwa bb kkkkk
-
-
ndinyenga ndinyenga anachezela mganda wa ana pepa neba kkkkkkk
-
Eeee ndiye nebatu adazitengelela
-
Spain ,theba now kumupanje
-
Kkkkk koma masapota a kampopi mtima udzawapha
-
Zaka zonsez unalikuti kape iwe
-
zake zimenezo ife zitikhuze ndi tsogolo lake azikhalila kuthamangisidwa ku mateam
-
Anakakhala dolo sakanabwelera kumuzi,
Most Viewed
Giving Mutharika a news blackout is retrogressive: Mount Soche Declaration is a threat to Malawi’s democracy and press freedom
Pearson Nkhoma


text:
MUTU 7
Njira Zolalikirira
—Ankagwiritsa Ntchito Njira Zosiyanasiyana Kuti Anthu Amve Uthenga
1, 2. (a) Kodi Yesu anachita chiyani pofuna kuti anthu ambiri amene ankawalalikira azimumva bwinobwino? (b) Kodi ophunzira okhulupirika a Khristu atsatira bwanji chitsanzo chake ndipo chifukwa chiyani?
TSIKU lina Yesu akuphunzitsa m’mphepete mwa nyanja, gulu la anthu linakhala momuzungulira. Kenako iye anakwera ngalawa n’kusunthira m’madzi pang’ono. Iye anachita zimenezi chifukwa ankadziwa kuti madzi amene anali pakati pa ngalawayo ndi anthuwo athandiza kuti mawu ake azimveka bwino komanso kuti azimveka patali.
2 Ufumu usanabadwe komanso pambuyo poti wabadwa, ophunzira a Khristu okhulupirika anatsatira chitsanzo chake pofuna kuthandiza anthu kuti amve za Ufumu. Ophunzirawa anagwiritsa ntchito njira zatsopano komanso zosiyanasiyana polengeza uthenga wabwino wa Ufumu kwa anthu ambiri. Chifukwa cha kupita patsogolo kwa luso la zopangapanga, Mfumu ikutsogolera anthu a Mulungu kupeza njira zatsopano zolalikirira. Tikufunitsitsa kulalikira kwa anthu ambiri mapeto asanafike. (Mat. 24:14) Tiyeni tione njira zina zimene takhala tikugwiritsa ntchito kuti tilalikire anthu padziko lonse lapansi. Pamene tikuona njirazi, ganizirani zimene mungachite potsanzira chikhulupiriro cha anthu amene anagwira ntchito yolalikira uthenga wabwinowu.
Kulalikira Kwa Anthu Ambiri
3. Fotokozani mmene anthu odana ndi choonadi anakhumudwira titayamba kugwiritsa ntchito manyuzipepala.
3 Manyuzipepala: M’bale Russell ndi anzake ankafalitsa magazini ya Nsanja ya Olonda kuyambira m’chaka cha 1879, ndipo zimenezi zinathandiza kuti anthu ambiri amve uthenga wa Ufumu. Koma zikuoneka kuti chaka cha 1914 chitatsala pang’ono kukwana m’pamene Khristu anayendetsa zinthu kuti uthenga wabwino ulalikidwe kwa anthu ambiri. Zinthu zinayamba kusintha kuyambira m’chaka cha 1903. M’chaka chimenechi, Dr. E. L. Eaton yemwe anali mneneri wa matchalitchi achipulotesitanti ku Pennsylvania, anauza Charles Taze Russell kuti azichita mtsutso wa ziphunzitso za m’Baibulo. M’kalata imene Eaton analembera Russell, munali mawu akuti: “Ndikuona kuti anthu ambiri angachite chidwi kwambiri ndi mfundo zimene iweyo ndi ine timasiyana maganizo. . . . Choncho, ndikuona kuti zingakhale bwino kuchita mtsutso pa mfundo zimenezi pamaso pa anthu ambiri.” Poganizira kuti anthu ambiri angachitedi chidwi ndi zimenezi, M’bale Russell ndi anzake anakonza zoti zimene azikambirana pa mtsutsowo zizisindikizidwa m’nyuzipepala yodziwika bwino ya The Pittsburgh Gazette. Nkhanizi zinadziwika kwambiri ndipo chifukwa chakuti M’bale Russell ankafotokoza mfundo momveka bwino komanso mogwira mtima, amene ankafalitsa nyuzipepalayi anakonza zoti mlungu uliwonse azisindikiza zimene M’bale Russell wafotokoza. Apa n’zoonekeratu kuti anthu amene ankadana ndi choonadi anakhumudwa kwambiri.
Pofika m’chaka cha 1914, manyuzipepala oposa 2,000 ankafalitsa maulaliki a M’bale Russell
4, 5. Kodi M’bale Russell anasonyeza khalidwe lotani, nanga abale amene ali ndi udindo angatsatire bwanji chitsanzo chake?
4 Pasanapite nthawi, manyuzipepala ambiri ankafuna kufalitsa nkhani za M’bale Russell. Pofika m’chaka cha 1908, mu Nsanja ya Olonda munali lipoti lakuti ulaliki wa M’bale Russell unkafalitsidwa “m’manyuzipepala okwana 11.” Pa nthawi imeneyi, abale amene ankadziwa bwino ntchito yofalitsa nkhani m’manyuzipepala, analangiza M’bale Russell kuti ngati atasamutsa maofesi a sosaite kuchoka ku Pittsburgh n’kupita ku mzinda umene unali wodziwika bwino ndiye kuti manyuzipepala ambiri akanayamba kufalitsa nkhani zake. Ataganizira mfundo zimenezi komanso mfundo zina, M’bale Russell anasamutsa maofesi n’kupita ku Brooklyn, ku New York, m’chaka cha 1909. Patangopita miyezi yochepa atasamuka, manyuzipepala okwana 400 anayamba kufalitsa nkhani zimene M’bale Russell ankakamba ndipo chiwerengerochi chinapitirizabe kukwera. Pa nthawi imene Ufumu unkakhazikitsidwa mu 1914, manyuzipepala oposa 2,000 ankafalitsa maulaliki komanso nkhani zimene M’bale Russell ankalemba ndipo ankazisindikiza m’zinenero 4.
5 Kodi pamenepa tikuphunzirapo chiyani? Anthu amene ali ndi udindo m’gulu la Yehova masiku ano angachite bwino kutengera chitsanzo cha M’bale Russell cha kudzichepetsa. Kodi angachite bwanji zimenezi? Popanga zosankha zikuluzikulu angachite bwino kuganizira malangizo a anthu ena.
6. Kodi nkhani zofotokoza choonadi zimene zinkatuluka m’manyuzipepala zinathandiza bwanji munthu wina?
6 Nkhani zimene zinkatuluka m’manyuzipepala amenewa zinasintha moyo wa anthu ambiri. (Aheb. 4:12) Mwachitsanzo, Ora Hetzel amene anabatizidwa m’chaka cha 1917, ndi munthu mmodzi mwa anthu ambiri amene anaphunzira choonadi chifukwa chowerenga nkhani zimenezi. Ora ananena kuti: “Nditakwatiwa ndinapita kukaona amayi anga ku Rochester, Minnesota. Nditafika ndinapeza mayi anga akudula nkhani za munyuzipepala zokambidwa ndi M’bale Russell ndipo anandifotokozera zimene anaphunzira m’nkhanizi.” Ora anaphunzira choonadi ndipo anagwira ntchito yolengeza za Ufumu wa Mulungu kwa zaka pafupifupi 60.
7. N’chiyani chinachititsa abale amene ankatsogolera gulu kuganiza zosiya kugwiritsa ntchito manyuzipepala polalikira?
7 Koma m’chaka cha 1916, panachitika zinthu ziwiri zimene zinachititsa abale kuganiza zosiya kugwiritsa ntchito manyuzipepala polalikira. Choyamba, kupeza zinthu zogwiritsa ntchito posindikiza kunali kovuta chifukwa cha nkhondo yaikulu imene inkachitika. Mu 1916, dipatimenti yoona za manyuzipepala ya ku nthambi ya Britain inafotokoza kuti: “Panopa pali manyuzipepala oposa 30 okha amene akufalitsabe maulaliki athu. Sitikukayikira kuti chiwerengerochi chitsika chifukwa cha kukwera mtengo kwa mapepala.” Chachiwiri chinali imfa ya M’bale Russell pa October 31, 1916. Mu Nsanja ya Olonda ya December 15, 1916, munali chilengezo chakuti: “Tsopano popeza M’bale Russell wamwalira, tasiya kufalitsa maulaliki m’manyuzipepala.” Ngakhale kuti anasiya kugwiritsa ntchito manyuzipepala polalikira, anapitiriza kugwiritsa ntchito njira zina. Mwachitsanzo, ankaonetsa “Sewero la Pakanema la Chilengedwe” ndipo ntchito yolalikira inapitiriza kuyenda bwino.
8. Fotokozani mmene zinalili pokonza “Sewero la Pakanema la Chilengedwe.”
8 Kuonetsa zithunzi. M’bale Russell ndi anzake anagwira ntchito yokonza “Sewero la Pakanema la Chilengedwe” kwa zaka pafupifupi zitatu ndipo anatulutsa seweroli m’chaka cha 1914. (Miy. 21:5) Seweroli linali lokonzedwa mwaluso kwambiri chifukwa ankaonetsa zithunzi za zinthu zoti zikuyenda komanso zithunzi zina zosiyanasiyana ndipo pankamveka mawu. Anagwiritsa ntchito anthu ambiri komanso zinyama popanga zigawo zosiyanasiyana zofotokoza nkhani za m’Baibulo. Lipoti lina lomwe linalembedwa mu 1913 linanena kuti: “Popanga chigawo chofotokoza za Nowa, chomwe chinali ndi mawu komanso zithunzi zomwe zinkayenda, anagwiritsa ntchito nyama zambiri komanso anthu ndipo ankawajambula akuyerekezera mmene zinthu zinalili nthawi ya Nowa.” Abale ndi alongo aluso ochokera ku London, ku New York, ku Paris, ndiponso ku Philadelphia ankajambula ndi kuchekenira pamanja zithunzi zimene zinkaonetsedwa mu seweroli.
9. N’chifukwa chiyani anatenga nthawi yaitali komanso kugwiritsa ntchito ndalama zambiri popanga “Sewero la Pakanema”?
9 Koma kodi n’chifukwa chiyani anatenga nthawi yaitali komanso kugwiritsa ntchito ndalama zambiri popanga seweroli? Pa misonkhano imene inachitika mu 1913 panawerengedwa chigamulo chakuti: “Tikaona mmene anthu ku America akukondera mafilimu, makatuni, zithunzi zimene zimajambulidwa m’manyuzipepala ndi m’magazini, tikukhulupirira ndipo tili ndi zifukwa zomveka, kuti ifeyo pokhala alaliki amene tikupita patsogolo komanso amene tikuphunzitsa anthu Baibulo, tiyenera kugwiritsa ntchito mafilimu ndiponso zithunzi kuti tithe kuwafika anthu pamtima.”
10. Kodi “Sewero la Pakanema” linaonetsedwa m’mayiko ati?
10 M’chaka cha 1914, seweroli ankalionetsa m’mizinda 80 tsiku lililonse. Anthu pafupifupi 8 miliyoni a ku America ndi ku Canada anaonera seweroli. M’chaka chomwechi, anthu a ku Australia, Britain, Denmark, Finland, Germany, New Zealand, Norway, Sweden, ndi Switzerland anaoneranso seweroli. Ndiyeno anakonzanso sewero lofanana ndi lomweli lomwe linkatchedwa “Eureka Drama” koma munalibe zithunzi zosonyeza anthu akuyenda. Seweroli linali losawonongetsa ndalama zambiri komanso zinthu zofunika pa seweroli zinali zosavuta kunyamula. Mmene chimafika chaka cha 1916, n’kuti masewerowa atamasuliridwa m’zinenero zingapo. “Sewero la Pakanema” kapena la “Eureka Drama” linamasuliridwa mu Chiameniya, Chidano cha ku Norway, Chifalansa, Chigiriki, Chijeremani, Chipolishi, Chisipanishi, Chiswidishi ndi Chitaliyana.
Mu 1914, ankaonetsa “Sewero la Pakanema” m’maholo akuluakulu omwe ankadzaza kwambiri ndi anthu
11, 12. Kodi mnyamata wina anachita chiyani ataonera “Sewero la Pakanema,” ndipo anapereka chitsanzo chotani?
11 “Sewero la Pakanema” lomwe linamasuliridwa m’Chifalansa linafika pamtima mnyamata wina wazaka 18, dzina lake Charles Rohner. Iye ananena kuti: “Ndinaonera seweroli m’tawuni yakwathu ku Colmar, m’chigawo cha Alsace, m’dziko la France. Seweroli litangoyamba ndinachita chidwi ndi mmene mfundo za choonadi cha m’Baibulo zinafotokozedwera momveka bwino.”
12 Kenako Charles anabatizidwa ndipo mu 1922 anayamba utumiki wa nthawi zonse. Imodzi mwa ntchito zimene ankagwira inali yothandiza kuonetsa nawo “Sewero la Pakanema” ku France. Pofotokoza zimene ankachita, Charles ananena kuti: “Ndinali ndi ntchito zambiri. Ndinkaimba vayolini, ndinali mtumiki woona za ndalama komanso ndinali mtumiki wa mabuku. Komanso ankandipempha kuti ndiziuza anthu kukhala chete sewero lisanayambe. Pa nthawi yopuma, tinkagawira mabuku ndipo m’bale ndi mlongo aliyense ankakhala ndi mabuku okwanira oti agawe m’kachigawo kamene wapatsidwa. Pakhomo la holo yomwe tikuonetsera kanemayo pankakhalanso matebulo omwe tinkaikapo mabuku ambiri.” Mu 1925, Charles anaitanidwa kukatumikira ku Beteli ya ku Brooklyn, New York. Ali kumeneko anapatsidwa ntchito yotsogolera oimba omwe ankamveka pa wailesi ya WBBR yomwe inali itangotsegulidwa kumene. Tikaganizira za zimene Charles anachita, tingachite bwino kudzifunsa kuti: ‘Kodi ndine wokonzeka kuchita utumiki wina uliwonse umene ndapatsidwa pothandiza nawo ntchito yolengeza uthenga wa Ufumu?’
13, 14. Fotokozani mmene anagwiritsira ntchito wailesi pofalitsa uthenga wabwino? (Onaninso bokosi lakuti, “ Mapulogalamu Amene Ankaulitsidwa pa Wailesi ya WBBR” ndiponso lakuti “ Msonkhano Wosaiwalika.”)
13 Wailesi. M’zaka za m’ma 1920, abale anayamba kusiya pang’onopang’ono kugwiritsa ntchito “Sewero la Pakanema” polalikira. Pa nthawiyi wailesi inayamba kuoneka kuti ndi njira yothandiza kwambiri pofalitsa uthenga wabwino wa Ufumu. Pa April 16, 1922, M’bale Rutherford analankhula pa wailesi kuchokera muholo yotchedwa Metropolitan Opera House ku Philadel-phia, ku Pennsylvania. Iye anakamba nkhani ya mutu wakuti, “Anthu Mamiliyoni Ambiri Amene Ali ndi Moyo Sadzafa,” ndipo anthu pafupifupi 50,000 anamvetsera nkhaniyi. Ndiyeno mu 1923, anaulutsa koyamba nkhani zimene zinakambidwa pa msonkhano. Poyamba abale ankalipira ku mawailesi a anthu ena kuti aulutse nkhani zawo, koma kenako anaona kuti angachite bwino kukhalanso ndi siteshoni yawoyawo. Siteshoniyi inamangidwa ku Staten Island, ku New York ndipo inkadziwika kuti WBBR. Siteshoniyi inayamba kugwira ntchito pa February 24, 1924.
Mu 1922 anthu pafupifupi 50,000 anamvetsera nkhani pa wailesi ya mutu wakuti, “Anthu Mamiliyoni Ambiri Amene Ali ndi Moyo Sadzafa”
14 Pofotokoza cholinga cha wailesi ya WBBR, Nsanja ya Olonda ya December 1, 1924, inanena kuti: “Tikukhulupirira kuti wailesiyi itithandiza kuti tisamawononge ndalama zambiri komanso njira imeneyi itithandiza kufalitsa uthenga wa choonadi kwa anthu ambiri kuposa njira zimene takhala tikugwiritsa ntchito m’mbuyomu.” Magaziniyi inanenanso kuti: “Ngati Ambuye angaone kuti n’koyenera kuti timangenso masiteshoni ena n’cholinga choti uthenga wa choonadi ufalikire, ndiye kuti adzaperekanso ndalama zogwirira ntchitoyo.” (Sal. 127:1) Mmene chimafika chaka cha 1926, anthu a Yehova anali ndi masiteshoni okwana 6 ndipo awiri anali ku America. Yoyamba inali ku New York ndipo inkadziwika ndi dzina lakuti WBBR, pamene yachiwiri inali kufupi ndi ku Chicago ndipo inkadziwika ndi dzina lakuti WORD. Masiteshoni ena 4 anali ku Alberta, British Columbia, Ontario ndi ku Saskatchewan m’dziko la Canada.
15, 16. (a) Kodi atsogoleri amatchalitchi amene amati ndi achikhristu a ku Canada anachita chiyani posonyeza kuti sakusangalala ndi maulaliki athu a pa wailesi? (b) Kodi kulalikira pa wailesi komanso khomo ndi khomo kunathandiza bwanji?
15 Atsogoleri a matchalitchi amene amati ndi achikhristu sanasangalale kuona kuti anthu ambiri akumvetsera mawailesi amenewa. Albert Hoffman, amene ankadziwa bwino ntchito imene inkachitika ku Saskatchewan, ku Canada, ananena kuti: “Anthu ambiri anayamba kudziwa za Ophunzira Baibulo [lomwe linali dzina la Mboni za Yehova pa nthawiyo]. Anthu ambiri ankamvetsera bwinobwino uthenga wathu mpaka m’chaka cha 1928 pamene atsogoleri a zipembedzo anakakamiza akuluakulu a boma kuti atseke mawailesi onse a ku Canada amene ankayendetsedwa ndi Ophunzira Baibulo. Zimenezi zinachitikadi chifukwa boma linalanda zikalata zonse zowalola kuti aziulutsa mawu.”
16 Ngakhale kuti masiteshoni athu anatsekedwa m’dziko la Canada, uthenga wa m’Baibulo unapitirizabe kuulutsidwa chifukwa abale ankalipira mawailesi a anthu ena kuti aziulutsirapo uthengawo. (Mat. 10:23) Pofuna kuthandiza anthu ambiri kuti azimvera maulaliki a pa wailesi, anakonza zoti m’magazini ya Nsanja ya Olonda ndi The Golden Age muzikhala mayina a mawailesi amene ankaulutsa uthengawu. Zimenezi zinkathandiza ofalitsa akamalalikira khomo ndi khomo kuti azilimbikitsa anthu kumvetsera maulaliki amene ankaulutsidwa pa mawailesiwo. Kodi zimenezi zinathandiza? Mu The Bulletin ya mwezi wa January 1931, munali mawu akuti: “Maulaliki a pa wailesi alimbikitsa kwambiri abale pamene akugwira ntchito yolalikira khomo ndi khomo. Talandira malipoti osonyeza kuti anthu ambiri akhala akumvetsera maulalikiwa ndipo ayamba kulandira mabuku athu chifukwa chomvetsera maulaliki a M’bale Rutherford.” Munalinso mawu akuti kugwiritsa ntchito wailesi komanso kulalikira khomo ndi khomo ndi “njira ziwiri zikuluzikulu zimene gulu la Ambuye likugwiritsa ntchito polalikira.”
17, 18. Fotokozani ubwino wogwiritsa ntchito wailesi ngakhale kuti tinasiya kugwiritsa ntchito njira imeneyi.
17 M’zaka za m’ma 1930, anthu otsutsa anayamba kuchita zinthu zosonyeza kuti sankagwirizana ndi zoti tizigwiritsa ntchito masiteshoni a anthu ena. Choncho chakumapeto kwa chaka cha 1937, anthu a Yehova anachepetsa zogwiritsa ntchito wailesi ndipo anayamba kulimbikitsa kwambiri zolalikira khomo ndi khomo. * Komabe, ulaliki wa pa wailesi unkathandizabe kwambiri pofalitsa uthenga wa Ufumu kwa anthu okhala kumadera akutali kapena komwe kunali kovuta kulalikira chifukwa cha mavuto a zandale. Mwachitsanzo, kuyambira mu 1951 mpaka mu 1991 siteshoni inayake yomwe inali ku West Berlin, ku Germany, nthawi zambiri inkaulutsa nkhani za m’Baibulo n’cholinga choti anthu amene ankakhala m’dera limene pa nthawi imeneyo linali East Germany, azimvetsera uthenga wa Ufumu. Kuyambira m’chaka cha 1961 wailesi ya boma ku Suriname, m’dziko la South America inali ndi pulogalamu ya mphindi 15 yomwe ankaulutsapo nkhani za m’Baibulo. Wailesiyi inachita zimenezi kwa zaka zoposa 30. Kuyambira m’chaka cha 1969 kufika m’chaka cha 1977, gulu lathu linajambula nkhani zokwana 350 zokhala ndi mutu wakuti “Malemba Onse ndi Opindulitsa,” zomwe ankaziulutsa pa wailesi. Masiteshoni okwana 291 ankaulutsa nkhanizi m’madera okwana 48 a ku America. Mu 1996, siteshoni ya mumzinda wa Apia, womwe ndi likulu la dziko la Samoa ku South Pacific, inkaulutsa pulogalamu ya mutu wakuti, “Kuyankha Mafunso a M’Baibulo” mlungu uliwonse.
18 Pamene timayandikira zaka za m’ma 2000, tinasiya kugwiritsa ntchito wailesi pofalitsa uthenga wabwino. Komabe, tinapeza njira ina yomwe ikuthandiza kuti tizilalikira uthenga wabwino kwa anthu ambiri.
19, 20. N’chifukwa chiyani atumiki a Yehova anayamba kugwiritsa ntchito webusaiti ya jw.org, ndipo yathandiza bwanji kufalitsa uthenga wabwino? (Onaninso bokosi lakuti “ JW.ORG.”)
19 Intaneti. Pofika m’chaka cha 2013, n’kuti anthu oposa 2.7 biliyoni padziko lonse lapansi akugwiritsa ntchito intaneti. Zimenezi zikutanthauza kuti anthu 40 pa 100 alionse padziko lapansi amagwiritsa ntchito intaneti. Malinga ndi kafukufuku wina, pafupifupi anthu 2 biliyoni amatsegula intaneti pafoni kapena pa zipangizo zina za m’manja. Chiwerengero chimenechi chikuwonjezeka padziko lonse koma ku Africa n’kumene anthu ogwiritsa ntchito intaneti akuwonjezeka kwambiri. Panopa anthu oposa 90 miliyoni amagwiritsa ntchito intaneti pafoni kapena pa zipangizo za manja. Kubwera kwa intaneti kwachititsa kuti anthu ambiri azitha kufufuza, kuwerenga ndiponso kutumizirana zinthu mosavuta.
20 Kuyambira m’chaka cha 1997, atumiki a Yehova anayamba kugwiritsa ntchito intaneti. M’chaka cha 2013, zinenero zoposa 300 zinayamba kugwiritsa ntchito webusaiti ya jw.org. Pa webusaitiyi pali mabuku komanso zinthu zina zofotokoza nkhani za m’Baibulo m’zinenero zoposa 520. Tsiku lililonse, webusaitiyi imatsegulidwa ndi anthu pafupifupi maulendo 750,000. Mwezi uliwonse anthu amakopera mabuku oposa 3 miliyoni, magazini 4 miliyoni komanso zinthu zomvetsera zokwana 22 miliyoni.
21. Kodi mwaphunzira chiyani poona mmene Sina anaphunzirira choonadi?
21 Webusaitiyi yathandizanso kwambiri pa ntchito yofalitsa uthenga wabwino wa Ufumu wa Mulungu ngakhale m’madera amene ntchito yolalikira ndi yoletsedwa. Mwachitsanzo, chakumayambiriro kwa chaka cha 2013, munthu wina dzina lake Sina atadziwa kuti pali webusaiti ya jw.org anaimba foni kulikulu lathu ku America ndipo anayamba kufunsa mafunso ambiri okhudza nkhani za m’Baibulo. Zimenezi zinali zochititsa chidwi chifukwa Sina anakulira m’banja lachisilamu ndipo amakhala m’mudzi winawake wakutali m’dziko limene ntchito ya Mboni za Yehova ndi yoletsedwa. Kenako wa Mboni wina wa ku America anakonza zoti aziphunzira Baibulo ndi Sina kawiri pa mlungu. Iwo amachita phunziro la Baibulo pogwiritsa ntchito intaneti.
Kuphunzira Ndi Munthu Payekha
22, 23. (a) Kodi njira zolalikira kwa anthu ambiri zinalowa m’malo mwa njira yolalikira khomo ndi khomo? (b) Kodi Mfumu yadalitsa bwanji khama lathu?
22 Pa njira zonse zimene takhala tikugwiritsa ntchito kuti tilalikire anthu ambiri, monga manyuzipepala, Sewero la Pakanema, mapulogalamu a pa wailesi, ndiponso webusaiti, palibe njira imene inalowa m’malo mwa ulaliki wa khomo ndi khomo. Tikutero chifukwa chakuti anthu a Yehova amatsatira chitsanzo cha Yesu. N’zoona kuti Yesu ankalalikira kwa anthu ambiri koma cholinga chake chinali kuthandiza munthu aliyense payekha. (Luka 19:1-5) Yesu anaphunzitsanso ophunzira ake kuti azilalikira kwa munthu aliyense payekha ndipo anawauza uthenga woti azikalalikira. (Werengani Luka 10:1, 8-11.) Mmene taonera m’Mutu 6, abale amene ali ndi udindo mumpingo nthawi zonse amalimbikitsa mtumiki wa Yehova aliyense kuti azilalikira kwa anthu pamasom’pamaso.
23 Tsopano papita zaka 100 kuchokera pamene Ufumu unabadwa ndipo anthu oposa 7.9 miliyoni akugwira mwakhama ntchito yophunzitsa anthu ena zimene Mulungu amafuna. Kunena zoona, Mfumu yadalitsa njira zimene takhala tikugwiritsa ntchito polengeza za Ufumu. M’mutu wotsatira tidzaona kuti Mulungu watipatsa zinthu zomwe zatithandiza pa ntchito yofalitsa uthenga wabwino kwa anthu a mitundu, mafuko ndiponso zinenero zosiyanasiyana.
^ ndime 17 Mu 1957 abale amene ankatsogolera gulu anakonza zotseka siteshoni youlutsira mawu yomaliza ya WBBR ku New York.
Onaninso
Kodi ‘Tingayankhe Bwanji Wina Aliyense’?
Kodi tingagwiritse ntchito bwanji Malemba poyankha mafunso ovuta? Onani njira zitatu zimene tingagwiritse ntchito poyankha anthu mogwira mtima.